**Ekonomski fakultet u Rijeci, Ivana Filipovića 4, Rijeka** (u daljnjem tekstu: Fakultet), OIB: 26093119930, kojeg zastupa dekan prof. dr. sc. Alen Host

i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime studenta, adresa i mjesto stanovanja)

(u daljnjem tekstu: student), OIB:

sklopili su u Rijeci dana 2020. godine

**UGOVOR O REDOVITOM STUDIRANJU**

**NA DIPLOMSKOM SVEUČILIŠNOM STUDIJU POSLOVNA EKONOMIJA**

**UVODNE ODREDBE**

Članak 1.

Student je državljanin Republike Hrvatske, broj osobne iskaznice , koju je

izdala Policijska uprava .

Student je stekao pravo u akademskoj godini 2020./2021. po prvi puta upisati prvu godinu diplomskog sveučilišnog studija u statusu redovitog studenta.

**PREDMET UGOVORA**

Članak 2.

Ovim ugovorom uređuju se međusobna prava i obveze između Fakulteta i studenta za vrijeme trajanja studija.

Članak 3.

U akademskoj 2020./2021. godini, student po prvi puta upisuje prvu godinu diplomskog sveučilišnog studija **Poslovna ekonomija** smjer \_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_.**

**PRAVA I OBVEZE FAKULTETA**

Članak 4.

Fakultet se obvezuje da će studentu za vrijeme trajanja studija izvoditi studij iz članka 3. ovog ugovora prema studijskom programu, sukladno izvedbenom planu nastave, koji se objavljuje za pojedinu akademsku godinu prije početka nastave na službenim Internet stranicama Fakulteta.

Članak 5.

Fakultet se obvezuje organizirati izvođenje nastavnog programa tako da studentu omogući redovito pohađanje nastave svih dijelova nastavnog plana i programa.

Članak 6.

Fakultet je odgovoran za:

ostvarivanje nastavnog plana i programa,

kontinuirano praćenje, vrednovanje i ocjenjivanje postignutih rezultata studenta za ugovoreni dio programa, izvršavanje drugih obveza koje proizlaze iz zakonskih i drugih propisa kojima se propisuje visoko obrazovanje te općih akata Sveučilišta u Rijeci i Fakulteta.

**PRAVA I OBVEZE STUDENTA**

Članak 7.

Status studenta stječe se upisom na Fakultet, a dokazuje se odgovarajućom studentskom ispravom, čiji minimalni sadržaj propisuje nadležno Ministarstvo, a oblik Sveučilište u Rijeci.

Status i prava redovitog studenta tijekom trajanja studija utvrđuju se sukladno općim aktima Sveučilišta u Rijeci i Fakulteta.

Akademska godina počinje 1. listopada tekuće, a završava 30. rujna sljedeće kalendarske godine.

Nastava se ustrojava po semestrima sukladno odredbama općih akata Sveučilišta u Rijeci i Fakulteta.

Uspjeh studenata na ispitu i drugim provjerama znanja izražava se sukladno odredbama Pravilnika o studijima Sveučilišta u Rijeci i odredbama odgovarajućih općih akata Fakulteta.

Pravilnikom o studijima Sveučilišta u Rijeci i općim aktima Fakulteta pobliže se uređuju pravila o studiranju (ispiti, postupak ponavljanja ispita, stjecanje ECTS-bodova, sadržaj, oblik i način vođenja isprava o ispitima, ocjenjivanje i vrednovanje rada studenata, brojčani sustav ocjenjivanja, kalendar i raspored ispita i ostala pitanja).

Student završava upisani studij nakon što položi sve propisane ispite i nakon što mu bude prihvaćen Diplomski rad.

Po završetku studija studentu se izdaje diploma, kojom se potvrđuje završetak studija i stjecanje određenog akademskog naziva i dopunska isprava o studiju, kojom se potvrđuje koje je ispite položio i s kojom ocjenom te s podacima o nastavnom opterećenju i nastavnim sadržajima i ostalim aktivnostima tijekom studija.

Članak 8.

Potpisom ovog ugovora ugovorne stranke suglasno utvrđuju da student ima prava i obveze predviđene Statutom i drugim općim aktima Sveučilišta u Rijeci i Fakulteta, uključujući:

Pravilnik o studijima Sveučilišta u Rijeci,

Etički kodeks Sveučilišta u Rijeci,

Pravilnik o gospodarenju intelektualnim vlasništvom na Sveučilištu u Rijeci,

Pravilnik o kreditiranju studenata Sveučilišta u Rijeci te

druge opće i strateške akte Sveučilišta u Rijeci i Fakulteta.

Student ima obvezu poštivati režim studija i opće akte visokog učilišta te uredno izvršavati svoje nastavne i druge obveze na Fakultetu.

Članak 9.

Fakultet je nositelj svih prava intelektualnog vlasništva u odnosu na radove koje student izradi u okviru nastavnog programa (seminarski, završni i drugi radovi), što se osobito odnosi na pravo priopćavanja dijela javnosti putem mrežnih stranica.

Prava iz prethodnog stavka student prenosi na Fakultet bez naknade, u vremenski i teritorijalno neograničenom opsegu. Student je dužan poštivati tuđa autorska i druga prava intelektualnog vlasništva te je osobno odgovoran u slučaju povrede tih prava.

Student se obvezuje naknaditi Fakultetu cjelokupni iznos plaćen od strane Fakulteta s osnove odgovornosti Fakulteta prema trećoj osobi kao posljedice povrede autorskog ili drugog prava intelektualnog vlasništva treće osobe koju je počinio student.

Članak 10.

Potpisom ovog Ugovora student potvrđuje da je upoznat da njegove osobne podatke dane u ovom Ugovoru kao i sve druge podatke o njemu koje Fakultet kao voditelj, zajednički voditelj i/ili izvršitelj obrade prikuplja i obrađuje u svrhu izvršavanja ugovora o studiranju i ostvarivanja prava i obveza po osnovi studentskog statusa, Fakultet može koristiti u svojim evidencijama, obrađivati ih i omogućiti njihovu obradu pravnim osobama u sustavu znanosti i visokog obrazovanja te nadležnim javnopravnim tijelima u izvršavanju svojih dužnosti i ovlasti.

Fakultet je dužan s navedenim podacima postupati u skladu s europskim i nacionalnim propisima i internim aktima o zaštiti osobnih podataka, osiguravajući pravilnost postupanja s tim podacima na strani svih osoba kojima će na zakonitoj osnovi biti omogućen pristup podacima, što uključuje njihovo korištenje isključivo u zakonite svrhe i ni na koji način koji bi se mogao smatrati suprotnim interesima ugovornih strana.

Za vrijeme trajanja studija, student je suglasan da se njegovi osobni podaci mogu koristiti pri objavi rezultata ispita sukladno općim aktima Fakultet i Sveučilišta u Rijeci koji se odnose na studente, uz primjenu najmanje invanzivnih mjera opsega objave osobnih podataka, gdje god je to moguće (primjerice objava identifikacijskog JMBAG broja umjesto objave imena i prezimena).

Osobni podaci se obrađuju i od strane vanjskog pružatelja usluga - izvršitelja obrade osobnih podataka ugovornog partnera Fakulteta, što je regulirano posebnim aktom u skladu sa svim zahtjevima Uredbe. Vanjski pružatelj usluge je isključivo onaj koji ispunjava sve potrebne obveze za zaštitu osobnih podataka u skladu s propisima koji reguliraju zaštitu osobnih podataka.

**TROŠKOVI STUDIJA**

Članak 11.

Ugovorne strane suglasno utvrđuju da se student obvezuje tijekom studija plaćati školarinu i druge troškove studiranja te propisane naknade u iznosu utvrđenom odlukom Sveučilišta u Rijeci odnosno Fakulteta, za svaku narednu godinu studija koju upisuje, sukladno važećim propisima, ovisno o njegovom studentskom statusu.

Ukoliko se student nakon izvršenog upisa u prvu godinu studija želi ispisati sa studija, ima pravo na povrat cjelokupnog iznosa uplaćene školarine, uz uvjet da podnese pisani zahtjev za povratom u roku od 8 dana od dana upisa na studij. Fakultet zadržava u cijelosti iznos uplaćene upisnine.

Pretekom roka od 8 dana od upisa na prvu godinu studija prilikom ispisa sa studija student gubi pravo na povrat školarine i upisnine.

U slučaju neplaćanja propisanih troškova studija u utvrđenom roku Fakultet neće studenta upisati u narednu godinu studija te time on gubi status studenta.

**PRESTANAK STATUSA STUDENTA**

Članak 12.

Status studenta prestaje:

kad student završi studij,

kad se ispiše sa Sveučilišta,

ako se ne upiše u sljedeću akademsku godinu,

ako ne završi studij u roku predviđenom studijskim programom i drugim općim aktima, ako bude trajno isključen sa studija sukladno općim aktima Sveučilišta i Fakulteta, iz drugih razloga utvrđenih općim aktima Sveučilišta u Rijeci i/ili Fakulteta.

**VAŽENJE UGOVORA**

Članak 13.

Ovaj Ugovor primjenjuje se od početka akademske godine 2020./2021. do završetka studija sukladno općim aktima Sveučilišta u Rijeci i Fakulteta.

Članak 14.

Ugovorne stranke su suglasne da će eventualne sporove koje proistječu iz ugovora, uključujući i sporove koji se odnose na pitanja njegovog valjanog nastanka, povreda ili prestanka, kao i na pravne učinke koji iz toga proistječu, rješavati sporazumno, a ako ne postignu sporazum ugovaraju nadležnost stvarno nadležnog suda u Rijeci.

Članak 15.

Ugovorne stranke će primjenjivati odredbe ovog Ugovora onako kako glase, jer one predstavljaju njihovu zajedničku namjenu.

Ovaj Ugovor sklopljen je u 2 (dva) istovjetna i jednako vrijedna primjerka od kojih po 1 (jedan) za svaku ugovornu stranu.

Student Dekan

KLASA: 602-04/20-05/ 06 Prof.dr.sc. Alen Host

URBROJ: 2170-57-02-20-

(ime i prezime)

*(OIB)*

(adresa elektroničke pošte)

IZJAVA 0 DAVANJU SUGLASNOSTI ZA KORIŠTENJE OSOBNIH PODATAKA

Vlastoručnim potpisom ove Izjave dajem slobodnu i izričitu suglasnost da Ekonomski fakultet Sveučilišta u Rijeci, (u daljnjem tekstu: Fakultet) kao voditelj obrade osobnih podataka prikuplja i obrađuje moje osobne podatke (ime i prezime, adresu (ulica i kućni broj, grad, poštanski broj, županija), OIB, datum, mjesto i državu rođenja, spol, ime oca i majke, državljanstvo, adresu elektroničke pošte, adresu elektroničke pošte (efri), kontakt broj telefona, podatke o završenom srednjoškolskom obrazovanju, te poseban status na temelju kojeg se ostvaruju prednost, fotografije) u svrhu:

potrebe sklapanja Ugovora o redovitom studiranju diplomskom sveučilišnom studiju na Ekonomskom fakultetu u Rijeci i izvršenja prava i obveza obiju strana istog Ugovora;

ostvarivanja prava iz studentskog standarda;

korištenja adrese elektroničke pošte evidentirane u sustavu [AAI@Edu.Hr](mailto:AAI@Edu.Hr) u svrhu kontaktiranja za potrebe provedbe istraživanja;

□

korištenja Vaših osobnih podataka - ime i prezime u medijskim objavama u svrhu objave imena diplomanata;

□

korištenja adrese elektroničke pošte u svrhu dostave promotivnih materijala, obavijesti i novosti o događanjima Fakulteta na adresu elektroničke pošte.

Fakultet se obvezuje s prikupljenim osobnim podacima na temelju ove izričite privole postupati uz primjenu svih propisanih pravnih, organizacijskih i tehničkih mjera zaštite osobnih podataka propisanih Općom uredbom o zaštiti podataka (Uredba EU 2016/679), ostalim europskim i nacionalnim propisima i internim aktima o zaštiti osobnih podataka.

Osobni podaci se obrađuju i od strane vanjskog pružatelja usluga - izvršitelja obrade osobnih podataka ugovornog partnera Fakulteta, što je regulirano posebnim aktom u skladu sa svim zahtjevima Uredbe. Vanjski pružatelj usluge je isključivo onaj koji ispunjava sve potrebne obveze za zaštitu osobnih podataka u skladu s propisima koji reguliraju zaštitu osobnih podataka.

Prava osobe čiji se podaci obrađuju:

pravo na pristup osobnim podacima

pravo na ispravak

brisanje („pravo na zaborav")

pravo na ograničenje obrade

pravo na prenosivost

pravo na prigovor

pravo usprotiviti se donošenju automatiziranih pojedinačnih odluka (profiliranje)

Ostvarivanje navedenih prava ostvaruje se slanjem zahtjeva o istom Službeniku za zaštitu osobnih podataka Fakulteta čiji su podaci objavljeni na web stranici Fakulteta <https://www.efri.uniri.hr/hr/sluzbenica_za_zastitu_osobnih_podataka/691/185>

U Rijeci, \_\_\_\_ 2020. godine

potpis (ime i prezime)